CELEX: 32019D0469
Language: sk
Date: 2019-03-20 00:00:00
Title: Vykonávacie rozhodnutie Komisie (EÚ) 2019/469 z 20. marca 2019, ktorým sa mení vykonávacie rozhodnutie 2014/909/EÚ, pokiaľ ide o obdobie uplatňovania ochranných opatrení v súvislosti s malým úľovým chrobákom v Taliansku [oznámené pod číslom C(2019) 2044] (Text s významom pre EHP)

22.3.2019   
               
               
                  SK
               
               
                  Úradný vestník Európskej únie
               
               
                  L 80/47
               
            
         VYKONÁVACIE ROZHODNUTIE KOMISIE (EÚ) 2019/469
         z 20. marca 2019,
         ktorým sa mení vykonávacie rozhodnutie 2014/909/EÚ, pokiaľ ide o obdobie uplatňovania ochranných opatrení v súvislosti s malým úľovým chrobákom v Taliansku
         
            
               [oznámené pod číslom C(2019) 2044]
            
         
         (Iba talianske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Vykonávacím rozhodnutím Komisie 2014/909/EÚ (3) sa stanovili určité ochranné opatrenia, ktoré má Taliansko prijať v nadväznosti na výskyt malého úľového chrobáka (Aethina tumida) v určitých oblastiach, pôvodne v regiónoch Kalábria a Sicília. V nadväznosti na epidemiologický vývoj sa uvedené opatrenia v súčasnosti obmedzujú na región Kalábria a vykonávacie rozhodnutie 2014/909/EÚ sa uplatňuje do 31. marca 2019.
                  
               
                     (2)
                  
                  
                     Taliansko oznámilo Komisii v druhej polovici roka 2018 viacero nových výskytov malého úľového chrobáka v Kalábrii a vo februári 2019 informovalo aj o epidemiologickej situácii poukazujúcej na pretrvávajúce zamorenie malým úľovým chrobákom v Kalábrii.
                  
               
                     (3)
                  
                  
                     Uplatňovanie ochranných opatrení stanovených vo vykonávacom rozhodnutí 2014/909/EÚ by sa preto malo predĺžiť do 21. apríla 2021 vzhľadom na skutočnosť, že nariadenie Európskeho parlamentu a Rady (EÚ) 2016/429 (4), ktorým sa stanovujú ochranné opatrenia v prípade chorôb zvierat, sa uplatňuje od 21. apríla 2021.
                  
               
                     (4)
                  
                  
                     Vykonávacie rozhodnutie 2014/909/EÚ by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Článok 4 vykonávacieho rozhodnutia 2014/909/EÚ sa nahrádza takto:
            
               
                  „Článok 4
                  Toto rozhodnutie sa uplatňuje do 21. apríla 2021.“
               
            
         
         
            Článok 2
            Toto rozhodnutie je určené Talianskej republike.
         
         
            V Bruseli 20. marca 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Vykonávacie rozhodnutie Komisie 2014/909/EÚ z 12. decembra 2014 o určitých ochranných opatreniach súvisiacich s potvrdeným výskytom malého úľového chrobáka v Taliansku (Ú. v. EÚ L 359, 16.12.2014, s. 161).
         
            (4)  Nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84, 31.3.2016, s. 1).